આપણે જાણીએ છીએ કે આપણી ખેતીમાં પિયત પાણીનું ખુબ મહત્વ છે, પિયત માટે હવે ખેડૂતો પાવડે પાણી વાળવાનું બંધ કરી ડ્રીપ ઈરીગેશન અપનાવવું પડશે. આ વર્ષે વરસાદી વાદળો પણ સૌરાષ્ટ્ર તરફ મોડા પડ્યા છે તેવું આજનું વાતાવરણ છે. પર્યાવરણના બદલાવની અસરો આપણી ખેતીમાં દેખાઈ રહી છે. મોડી વાવણીમાં ખેડૂતોએ કપાસ, તલ, મગ, અડદ જેવા પાકોની ખેતી પસંદ કરી પડશે. રાજકોટ જીલ્લામાં પાક પસંદગી માટે આપણા પ્રદેશની ખેતીમાં થતી રંજાડ તમારી જમીનનો પ્રકાર, પિયતની સગવડતા અને આપણી કુનેહ ને ધ્યાનમાં રાખીને ખેતી કરવી જોઈએ તેવું જાણકારો કહે છે.